Як бачыце, у шматтысячным універ­сі­тэцкім калектыве ветэраны вайны складаюць менш за долю працэнта ад агульнай колькасці студэнтаў і выкладчыкаў, але па сутнасці яны па-ранейшаму застаюцца важнай і ўплывовай сілай нашай аlma mater. Заслужаным аўтарытэтам у рэктараце і сту­дэнцкіх грамадскіх арганізацыях карыста­юцца: ганаровы старшыня савета ветэранаў Таццяна Яфімаўна Дударава (у час вайны медсястра эвакашпіталя і камсамольскі работнік, пасля вайны дацэнт гістарычнага факультэта) і дзейны старшыня савета ветэранаў БДУ Мікалай Іосіфавіч Юрчук (лаўрэат дзяржаўнай прэміі, заслужаны дзеяч навукі Беларусі).